# VARTOTOJŲ REGISTRAVIMAS

## Veiksmus Elektroniniame kataloge gali atlikti tik Katalogo vartotojo instrukcijoje nustatyta tvarka užregistruoti Vartotojai panaudodami jiems suteiktus Identifikavimo duomenis.

## Tiekėjas registruodamas Vartotojus patvirtina, kad yra gavęs registruojamų asmenų sutikimą naudoti jų asmens duomenis Elektroniniame kataloge.

## Tiekėjas patvirtina, kad Elektroniniame kataloge registruojami Vartotojai yra įgalioti atstovauti Tiekėją vykdant Užsakymų procedūras Tiekėjo vardu.

## Identifikavimo duomenys Tiekėjo nurodytam Vartotojui suteikiami per 5 (penkias) darbo dienas nuo Tiekėjo registracijos paraiškos gavimo.

## Identifikavimo duomenys naujai registruojamiems ar keičiamiems Vartotojams suteikiami Katalogo vartotojo instrukcijoje nustatyta tvarka.

## Vartotojo Identifikavimo duomenis sugeneruoja CPO LT ir išsiunčia Vartotojui paraiškoje nurodytu el. paštu. Vartotojas, pirmą kartą po Identifikavimo duomenų gavimo naudodamasis Elektroniniu katalogu, privalo pakeisti gautus Identifikavimo duomenis.

## Vartotojo Identifikavimo duomenys turi tokią pačią juridinę galią kaip ir įgalioto Tiekėjo atstovo parašas. Tiekėjas neturi teisės ginčyti Elektroniniame kataloge įvykdyto veiksmo, jeigu veiksmą atliko Vartotojas, kurį CPO LT identifikavo pagal Tiekėjo Identifikavimo duomenis.

# PREKĖS ELEKTRONINIAME KATALOGE

* 1. Tiekėjas užtikrina, kad Elektroniniame kataloge siūlomos ir Užsakovams tiekiamos Prekės atitiktų Preliminariosios sutarties 3 priede nurodytą Konkurso techninę specifikaciją.
	2. Po Preliminariosios sutarties pasirašymo Tiekėjas per CPO LT prašyme nurodytą terminą (ne trumpesnį kaip 10 (dešimt) darbo dienų) įkelia CPO LT prašomus Prekių duomenis ir prekių nuotraukas (fotografinius atvaizdus) į Katalogą.
	3. CPO LT patikrina Tiekėjo įkeltus duomenis – siūlomų Prekių atitiktį Preliminariosios sutarties 3 priede nurodytai Konkurso techninei specifikacijai, Prekių duomenims atitinkant Konkurso techninę specifikaciją, jas patvirtina ir gautus Prekių duomenis paviešina Elektroniniame kataloge per 30 (trisdešimt) darbo dienų nuo Prekių duomenų gavimo dienos.
	4. Tiekėjas vienai pozicijai gali pateikti daugiau nei vieną Prekę, tačiau dalyvaudamas atnaujintame varžymesi, renkasi vieną Prekę, su kuria dalyvauja tame konkrečiame Užsakyme.
	5. Tiekėjui pateikus neteisingus ir/arba neišsamius Prekių duomenis, CPO LT prašo juos pakeisti/patikslinti. Tiekėjui trečią kartą pateikus neteisingus ir/arba neišsamius duomenis apie Prekę (-es), CPO LT nutraukia Preliminariąją sutartį, vadovaudamasi Preliminariosios sutarties 8.5.4. ir 9.10 punktų nuostatomis.
	6. Elektroniniame kataloge viešinama Prekė (-ės) gali būti keičiama tik į Prekę, atitinkančią Konkurso techninę specifikaciją arba geresnės nei Konkurso techninės specifikacijos Prekę. Prekės keitimui taikoma Elektroninio katalogo aprašymo 2.2-2.3 punktuose numatyta tvarka.

## Tiekėjo į Elektroninį katalogą įkeltus keičiamos Prekės duomenis CPO LT patikrina ir patvirtina (jei atitinka Konkurso techninę specifikaciją) per 5 (penkias) darbo dienas nuo keičiamos Prekės duomenų gavimo dienos. Pakeista Prekė gali būti siūloma tik po jos įkėlimo į Elektroninį katalogą paskelbtuose Užsakymuose.

* 1. Preliminariosios sutarties Prekių kaina be pridėtinės vertės mokesčio (PVM) nurodoma Preliminariosios sutarties 3 priede „Tiekėjo pasiūlymas“ ir viešinama Elektroniniame kataloge.
	2. Preliminariosios sutarties kaina negali būti keičiama, išskyrus šiais atvejais:
		1. pasikeitus PVM tarifui, naujas PVM tarifas taikomas visiems po oficialaus naujo PVM tarifo įsigaliojimo momento skelbiamiems Užsakymams.
		2. Lietuvos Respublikos teisės aktuose pakeitus įkainį už CPO LT teikiamas paslaugas, Preliminariosios sutarties kaina gali būti keičiama naujai nustatyto įkainio pokyčio dydžiu.

# UŽSAKYMŲ POCEDŪRA ELEKTRONINIAME KATALOGE

## Užsakymo procedūras pagal Užsakovo nurodytas sąlygas Elektroniniame kataloge vykdo CPO LT.

## Kiekvieno Užsakymo metu vykdomas Atnaujintas varžymasis, kurio metu Tiekėjai varžosi teikdami Galutinės kainos pasiūlymus Užsakovo pasirinktoms Prekėms.

## Užsakyme nurodomos šios sąlygos:

## Pagrindinės sutarties galiojimo terminas (nuo 1 mėn. iki 12 mėn.);

## per Pagrindinės sutarties galiojimo laikotarpį numatomų įsigyti Prekių techninės specifikacijos bei kiekis (preliminarus arba maksimalus, priklausomai nuo pasirinkto Pagrindinės sutarties tipo);

## įsipareigojimas nupirkti ne mažiau kaip (nuo 70 iki 100) procentų kiekvienos Pagrindinės sutarties priede nurodytos Prekės vienetų;

* + 1. terminas Atnaujintam varžymuisi (nuo 2 iki 15 darbo dienų);

## atsiskaitymo už Prekes terminas (ne daugiau kaip 30 kalendorinių dienų);

## ar reikalaujama Pagrindinės sutarties įvykdymo užtikrinimo priemonė (banko garantija / draudimo bendrovės laidavimo raštas), kai planuojama Pagrindinės sutarties vertė didesnė nei 3000 (trys tūkstančiai) eurų, įskaitant PVM;

## Prekių pristatymo terminas nuo atskiro užsakymo pateikimo dienos (ne mažiau kaip 2 darbo dienos, kai atskiro užsakymo kaina mažesnė kaip 150 (vienas šimtas penkiasdešimt) eurų, įskaitant PVM, ne mažiau kaip 4 darbo dienos, kai atskiro užsakymo kaina didesnė kaip 150 (vienas šimtas penkiasdešimt) eurų, įskaitant PVM, ne mažiau kaip 7 darbo dienos, kai atskiro užsakymo kaina didesnė kaip 1000 (vienas tūkstantis) eurų, įskaitant PVM, ne mažiau kaip 10 darbo dienų, kai atskiro užsakymo kaina didesnė kaip 3000 (trys tūkstančiai) eurų, įskaitant PVM, ne mažiau kaip 15 darbo dienų, kai atskiro užsakymo kaina didesnė kaip 6000 (šeši tūkstančiai) eurų, įskaitant PVM;

## Užsakymo maksimali kaina su PVM (jei taikoma);

## Prekių pristatymo vieta (-os) Lietuvos Respublikos teritorijoje;

## kontaktinis asmuo Užsakymo klausimams;

## atsakingas asmuo (-ys) už Pagrindinės sutarties vykdymą ir Pagrindinės sutarties bei jos pakeitimų paskelbimą.

## Elektroniniame kataloge galima paskelbti tik tokį Užsakymą, kurio pagal visų Tiekėjų Preliminariųjų sutarčių kainas prognozuojama mažiausia Užsakymo kaina yra didesnė nei 60 (šešiasdešimt) eurų, įskaitant PVM.

## Už Elektroniniame kataloge pateiktų Užsakymo sąlygų teisingumą ir teisėtumą yra atsakingas Užsakovas.

## Užsakymo sąlygas gavęs Tiekėjas Elektroninio katalogo priemonėmis gali kreiptis į CPO LT dėl jų patikslinimo ir/ar paaiškinimo.

## Tiekėjas, siekdamas sudaryti Pagrindinę sutartį su Užsakovu, Elektroniniame kataloge pateikia Galutinės kainos pasiūlymą.

## Jei Tiekėjas Galutinės kainos pasiūlymo nepateikia, atnaujintas varžymasis vykdomas automatiškai, naudojant Tiekėjo Preliminariosios sutarties kainą. Tiekėjo siūloma Galutinė kaina negali būti didesnė nei Preliminariosios sutarties kaina. Į Galutinę kainą turi būti įskaičiuotos visos tinkamam Pagrindinės sutarties įgyvendinimui reikalingos išlaidos, įskaitant Prekių pristatymo išlaidas į bet kurią Užsakovo nurodytą Prekių pristatymo vietą Lietuvos Respublikos teritorijoje.

## Teikdamas pasiūlymą Užsakymui Tiekėjas nurodo Preliminarioje sutartyje nurodytus subtiekėjus, kurių pajėgumais ketina remtis Užsakymo vykdymo metu.

## Atnaujinto varžymosi metu pateikęs pasiūlymą Tiekėjas, iki pasiūlymų pateikimo termino pabaigos turi galimybę pakoreguoti pasiūlyme nurodytus duomenis.

## Teikdamas pasiūlymą Užsakymui Tiekėjas privalo patvirtinti, kad neturi Viešųjų pirkimų įstatyme numatytų tiekėjo pašalinimo pagrindų ir atitinka Konkurso dokumentuose nustatytus Tiekėjų kvalifikacijos reikalavimus.

## Už Elektroniniame kataloge pateikto Tiekėjo pasiūlymo duomenų teisingumą ir teisėtumą yra atsakingas Tiekėjas.

## Pasiūlymai išlieka konfidencialūs iki pasiūlymų pateikimo termino pabaigos, o jų peržiūros galimybės neturi nei CPO LT, nei Užsakovas, nei kiti Tiekėjai.

## Užsakymo detalios instrukcijos ir procedūros pateikiamos Katalogo vartotojo instrukcijoje.

## CPO LT turi teisę keisti Užsakymų procedūrinius terminus.

## CPO LT turi teisę pakeisti atnaujintų pasiūlymų pateikimo tvarką, apie tai informavusi Vartotojus prieš 10 (dešimt) kalendorinių dienų.

# PASIŪLYMŲ VERTINIMAS ELEKTRONINIAME KATALOGE

## Praėjus Atnaujinto varžymosi terminui Elektroniniame kataloge yra nustatomas ir laimėjusiu pripažįstamas visas Užsakymo sąlygas atitikęs ekonomiškai naudingiausias pagal pasiūlymo kainą pasiūlymas.

## Jei nustatant ekonomiškai naudingiausią pasiūlymą kelių Tiekėjų pasiūlymų ekonominis naudingumas yra vienodas, sudarant pasiūlymų eilę pirmesnis į šią eilę įrašomas Tiekėjas, kurio pasiūlymo ekonominis naudingumas pagal pasiūlymo kainą buvo aukštesnėje Konkurso pasiūlymų eilės vietoje.

## Tiekėjo Galutinės kainos pasiūlymas atmetamas, jeigu:

## Galutinės kainos pasiūlymą pateikęs Tiekėjas atitinka bent vieną pašalinimo pagrindą.

## Galutinės kainos pasiūlymą pateikęs Tiekėjas neatitinka Konkurso dokumentuose nustatytų kvalifikacijos reikalavimų.

## Tiekėjo pasiūlyta Galutinė kaina viršija Užsakovo nurodytą Užsakymo maksimalią kainą.

## CPO LT paprašius Tiekėjas nepagrindė neįprastai mažos Galutinės pasiūlymo kainos.

## Galutinės kainos pasiūlymas neatitiko Užsakyme nustatytų reikalavimų.

## CPO LT, ne vėliau kaip per 5 (penkias) darbo dienas, Elektroninio katalogo priemonėmis praneša apie Atnaujinto varžymosi rezultatus ir pateikia kitą Viešųjų pirkimų įstatyme nustatytą informaciją, kuri dar nebuvo pateikta Atnaujinto varžymosi procedūros metu (nustatytą pasiūlymų eilę, laimėjusį Galutinės kainos pasiūlymą; Tiekėjui, kurio Galutinės kainos pasiūlymas buvo atmestas, jo atmetimo priežastis).

## Tiekėjas, kurio nuomone CPO LT nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki Pagrindinės sutarties sudarymo pareikšti pretenziją CPO LT dėl CPO LT veiksmų ar priimtų sprendimų.

## Ginčų nagrinėjimo tvarka numatyta Viešųjų pirkimų įstatymo VII skyriuje. CPO LT nagrinėja tik tas Tiekėjų pretenzijas, kurios gautos iki Pagrindinės sutarties sudarymo dienos.

# PAGRINDINĖS SUTARTIES SUDARYMAS

## Vadovaujantis Viešųjų pirkimų įstatymo 86 straipsnio 8 dalies 2 punktu, Pagrindinės sutarties sudarymo atidėjimo terminas netaikomas.

## Pagrindinė sutartis gali būti sudaroma tik po to, kai po Atnaujinto varžymosi Tiekėjas Elektroniniame kataloge yra informuojamas, kad jo pasiūlymas yra pripažintas laimėjusiu ir jis atrinktas sudaryti Pagrindinę sutartį.

## Įvykus Užsakymui ir Užsakovui Elektroniniame kataloge gavus pranešimą apie Užsakymą laimėjusį Tiekėją, Užsakovas su juo privalo sudaryti Pagrindinę sutartį. Tuo tikslu Elektroniniame kataloge Užsakovui yra suformuojama elektroninė Pagrindinės sutarties forma.

## Užsakovas, ne vėliau kaip per 5 (penkias) darbo dienas nuo Užsakymo pabaigos, laimėjusiam Tiekėjui privalo pateikti tinkamai įformintus ir pasirašytus Pagrindinės sutarties 2 (du) egzempliorius.

## Tiekėjas, gavęs pasirašymui Pagrindinę sutartį, privalo ją pasirašyti ir pasirašytos Pagrindinės sutarties vieną egzempliorių grąžinti Užsakovui ne vėliau kaip per 5 (penkias) darbo dienas.

## Kviesdamas pasirašyti Pirkimo sutartį, Užsakovas gali numatyti Tiekėjui ir trumpesnį Pirkimo sutarties pasirašymo terminą.

## Jei tiekėjas, kurio pasiūlymas buvo pripažintas laimėjusiu per numatytą terminą Pirkimo sutarties nepasirašo, negrąžina, atsisako ją sudaryti pirkimo dokumentuose nustatytomis sąlygomis, nepateikia Pirkimo sutarties galiojimo užtikrinimo, jei toks reikalaujamas, laikoma, kad jis atsisakė sudaryti Pirkimo sutartį. Tokiu atveju Pirkimo sutartį siūloma sudaryti tiekėjui, kurio pasiūlymas pagal nustatytą pasiūlymų eilę yra pirmas po tiekėjo, su kuriuo buvo priimtas sprendimas sudaryti Pirkimo sutartį.

## Pagrindinės sutarties šalių sutarimu gali būti nustatytos kitos Pagrindinės sutarties sudarymo sąlygos.

# DALYVAVIMO UŽSAKYMUOSE SUSTABDYMAS IR UŽSAKYMŲ NUTRAUKIMAS

## CPO LT informavusi Tiekėją bet kuriuo metu gali sustabdyti Tiekėjo dalyvavimą Užsakymuose (įskaitant jau vykstančius) esant bent vienai iš šių aplinkybių:

## Tiekėjas nevykdo Preliminariąja sutartimi prisiimtų įsipareigojimų;

## Užsakovas raštu informuoja CPO LT apie nevykdomus Tiekėjo Pagrindinės sutarties įsipareigojimus;

## likus 10 darbo dienų iki Preliminariosios sutarties galiojimo pabaigos.

## Tiekėjo dalyvavimas Užsakymuose gali būti stabdomas iki nebeliks aukščiau nurodytų aplinkybių ir/arba bus sumokėta Preliminariosios sutarties 9.9. punkte numatyta bauda.

## Tiekėjas gali dalyvauti tik po Tiekėjo dalyvavimo Užsakymuose sustabdymo laikotarpio paskelbtuose Užsakymuose.

## CPO LT turi teisę nutraukti vykdomą Užsakymą esant bent vienai iš šių aplinkybių:

## dėl Elektroninio katalogo gedimo;

## gavus Užsakovo pagrįstą prašymą;

## Užsakovui nurodžius netikslius Užsakymo duomenis.

## Apie Užsakymo nutraukimą informuojami visi galimi Tiekėjai, kuriems buvo siųsta informacija apie Užsakymą.

## Užsakymui pasibaigus, Užsakymo nutraukimas negalimas.

## Likus 25 darbo dienoms iki Preliminariosios sutarties galiojimo pabaigos su visais Preliminariosios sutarties tiekėjais, Užsakymai pagal Preliminariąją sutartį nebeteikiami.